Številka: 013-3/2022/

Datum: 25.10. 2022

### ZAPISNIK

**6. seje Sveta za invalide Republike Slovenije,**

ki je bila v torek 25. 10. 2022, ob 11.00**,**

MDDSZ - S3 sejna soba pritličje, Štukljeva 44, Ljubljana

**Navzoči člani:** Tanja Dular (MDDSZ), Mateja Urbančič (MF), Vojmir Drašler (MZI), Lea Kovač (ZRSZ), Karl Destovnik (ZIZRS), Lidija Šubelj (ZPIZ), Samo Rumež, prof. (SOUS) mag. Mateja Toman (INV. ORG), Klavdija Poropat (INV. ORG), dr. Katja Vadnal (INV. ORG), Brane But (INV.ORG) in Drago Koprčina (INV. ORG).

**Odsotni:** Damijan Jagodic (MZ), Jadranka Kološa Rop (MJU), Simon Žorga (MK), dr. Aleksandra Tabaj (URI Soča), Drago Perkič (ZZZS), mag. Simona Smolej (IRSSV), Anton Petrič (INV. ORG) in Emir Okanović (INV. ORG).

**Ostali navzoči:** Simon Maljevac, državni sekretar (MDDSZ) inSaša Mlakar (MDDSZ)

**PREDLAGAN DNEVNI RED 6. seje tretjega mandata Sveta za invalide RS:**

1. Državni sekretar MDDSZ Simon Maljevac - pozdravni nagovor:

- predvideni program dela MDDSZ pri uresničevanju in implementaciji Konvencije ZN o pravicah invalidov ter

- predstavitev reševanja odprtih zadev s področja invalidskega varstva, ki jih ima v planu trenutna Vlada na Ministrstvu za delo, družino, socialne zadeve in enake možnosti.

2. Pregled zapisnika 5. seje: https://www.gov.si/zbirke/delovna-telesa/svet-za-invalide-republike-slovenije/

3. Zaposlovanje invalidov in prehod mladih iz izobraževanja na trg dela

4. Razno:

Predlog predsednice Sveta: Zaključki s “Posveta Za boljšo prihodnost otrok” (s klikom na naslov posveta se vam bo odprla spletna stran z zaključki)

*3.10. je bil v Državnem zboru RS posvet Za boljšo prihodnost otrok. Na posvetu so različni deležniki, od nevladnih organizacij do poslancev in predstavnikov ministrstev, razpravljali o rešitvah za izboljšanje položaja otrok s posebnimi potrebami in otrok, ki živijo v revščini in v nasilju.*

**Ad.1**

Uvodoma je člane Sveta za invalide RS nagovorila predsednica Mateja Toman in obenem pozdravila državnega sekretarja MDDSZ Simona Maljevca, ki je zadolžen tudi za področje invalidov.

Državni sekretar – je opravičil ministra in se zahvalil za povabilo na sejo. V posebno čast mi, je dejal, da vas lahko danes pozdravim na vaši 6. seji in se vam zahvalim za povabilo. Obenem bi želel opravičiti ministra, ki se te seje ni mogel udeležiti zaradi drugih delovnih obveznosti in zagotovo razumete, da jih ni malo.

V nadaljevanju je dejal, da se sedanja Vlada zaveda, da je Slovenija demokratična pravna država, kjer mora biti posebna pozornost namenjena enakemu uživanju vseh človekovih pravic in temeljnih svoboščin invalidov, kar je zapisano tudi v ustavi. V nadaljevanju je poudaril, da je Ustavno sodišče RS že pred leti ugotovilo, da je pravica invalidov do posebnega varstva posebna človekova pravica, pravica pozitivnega statusa, s čemer se je država zavezala k aktivnemu vodenju invalidske politike in zato tudi Ministrstvo za delo, družino, socialne zadeve in enake možnosti sprejema različne ukrepe iz svojega področja za izboljšanje položaja invalidov v družb. Slovenija pa je, je dejal, tudi kot polnopravna država članica Evropske unije dolžna spoštovati evropsko zakonodajo, zato smo se zavezali tudi, da bomo izpolnjevali zaveze iz novega dokumenta [Unija enakosti: strategija za pravice invalidov 2021-2030](https://ec.europa.eu/social/main.jsp?catId=1484&langId=sl), pri katerem pripravi in uresničevanju tudi aktivno sodelujemo.

Dodal je, da je kot prej navedena sistemska ureditev tudi del uresničevanja in implementacije Konvencije ZN o pravicah invalidov, ki jo je Slovenija kot prva ratificirala skupaj s protokolom h Konvenciji. V letih po ratifikaciji Konvencije je ministrstvo ravnalo kot odgovorno za koordinacijo in implementacijo Konvencije in skušalo v največji meri uresničiti svojo nalogo. Poleg Zakona o izenačevanju možnosti invalidov, ki je eden pomembnejših horizontalnih aktov, ki prepoveduje kakršnokoli diskriminacijo invalidov, je MDDSZ v zadnjih letih pripravil tudi Zakon o socialnem vključevanju invalidov in Zakon o osebni asistenci, za katerega se pripravlja novela zakona. Na Vladi pa je pripravljen tudi horizontalni Zakon o dostopnosti do proizvodov in storitev. Ministrstvo pa je poleg zakonov in podzakonskih aktov sprejelo že tretji Akcijski program za invalide 2022 – 2030 ter pripravilo prenekateri Evropski projekt. Omenil je projekt [Zmoremo](https://www.gov.si/zbirke/projekti-in-programi/zmoremo-spodbujanje-enakosti-in-preprecevanje-diskriminacije-invalidov/) - - spodbujanje enakosti in preprečevanje diskriminacije invalidov, [Evropsko kartico za invalide](https://ec.europa.eu/social/main.jsp?catId=1139&langId=sl), [Prehod mladih na trg dela](https://prehodmladih.si/) in projekti storitev socialnega vključevanja ter nenazadnje pilotne projekte za deinstitucionalizacijo na podlagi Zakona o socialnem vključevanju invalidov. V Ustavo Republike Slovenije pa je bil umeščen tudi slovenski znakovni jezik in jezik gluhoslepih in s tem je bilo zagotovljeno tudi tej skupini invalidov polno uveljavljanje vseh človekovih pravic in temeljnih svoboščin, ki jih določa Konvencija. V času pandemije in na začetku recesije se je Ministrstvo naučilo, da je potrebno preventivno poskrbeti za najranljivejše skupine. Zato je to zapisano tudi v tretjem Akcijskem programu za invalide. Obenem je bil v tem času na preizkušnji Zakon o zaposlitveni rehabilitaciji in zaposlovanju invalidov, ki se je izkazal kot eden bolje pripravljenih zakonov na tem področju v EU, saj so invalidi v večini primerov ostajali zaposleni tudi času krize. Dejal je, da r si ne zatiskajo oči in ne mislijo, da je vse idealno. Nikakor! Zavedajo se, da je implementacija Konvencije o pravicah invalidov trajen proces in tako kot se spreminjajo posamezniki, socialno in delovno okolje, kot se spreminja družba, tako se bo spreminjala implementacija Konvencije. Počasi in učinkovito, vedno pa v dobro invalidov. Pri čemer pa ne bomo pozabili na invalide, saj so ključen element in so tisti, ki nam lahko iz lastnih izkušenj in znanja povedo, kam peljati tudi sistemsko ureditev Slovenije, da bodo invalidi v družbi enakopravni, da bodo imeli enake možnosti, brez diskriminacije, kot vsi drugi. Zaključil je z besedami, da se Ministrstvo zaveda, da politične odločitve vplivajo na vsakdanje življenje invalidov. Zato bodo nadaljevali z aktivnostmi za doseganje še večje družbene integracije invalidov in boljše urejanje invalidske problematike.

Člane je tudi seznanil s prihajajočo razpravo o Zakonu o Svetu za invalide RS (ZSZIRS), ki bo potekala 3.12.2022 na matičnem Odboru za delo, družino, socialne zadeve in invalide ter pripomnil, da so se na predhodni seji Odbora dogovorili za časovnico in da naj bi do konca leta pripravili popravke in se o Zakonu uskladili ter v naslednjem letu Zakon tudi zadevo sprejeli v Državnem zboru.

Na koncu pa je dejal, da se intenzivno posvečajo kršitvam pri izvajanju osebne asistence (OA) Pri ocenjevanju ur so potrebne spremembe ter Ministrstvo mora intenzivno izvajati nadzore nad izvajalci OA. Želijo, da bi OA dobro delovala. Skupaj z vsemi deležniki bo potrebno najti rešitev. Izboljšanje delovanja OA vidijo s pripojitvijo OA k dolgotrajni oskrbi (DO). Vlada se pogovarja, da bi morali skupaj OA, DO in Zakon o socialne vključevanju invalidov (ZSVI) izvesti komplementarno in v povezavi. Kakšna bo končna ureditev še ne vedo. Tudi v koalicijski pogodbi piše »Nič o invalidih brez invalidov«. Nadalje je povedal, da je bil prisoten v Državnem svetu na Posvetu Za boljšo prihodnost otrok. Dejal je tudi, da bo izveden pilotni projekt Deinstitucionalizacije (DI) in da na Ministrstvu pripravljajo strategije DI. Obljubil je, da bodo vključeni invalidi tudi v pripravo strategije Pomembno je, da govorimo o pravičnem sistemu, ki je jasen, enostaven in ne dopušča anomalij. Ministrstvo poskuša peljati vse procese skupaj OA, DO in DI in pogledati, kako komplementarno nasloviti vse potrebe in da ne bi bili EU projekti izhod v sili, saj mora državni sistem poskrbeti za sistemske ureditve.

Toman – je poudarila, da je vesela, da Ministrstvo sledi zavezam Konvencije ZN o pravicah invalidov in tudi spoštuje zavezo »Nič o invalidih brez invalidov!« Poudarila je tudi, da bodo invalidi zagotovo z veseljem sodelovali. Veseli jo tudi, da predstavniki ministrstva ne ostajajo le na načelni ravni temveč, da iščejo konkretne rešitve. Dejala je, da na DO invalidi čakajo že in da bodo zelo pozorni na to, da bo ustrezno urejena. Nadalje je dejala, da so pri OA vsi sprevideli anomalije, ki so šle v napačno smer. Sistem je za to državo res predrag. Vendar pa je potrebno vedeti, da vsi izvajalci ne kršijo pravil in kar nekaj jih dela tudi dobro in to so invalidske organizacije (IO), ki so delovale že pred sprejemom Zakona in izvajalci izhajajo iz predhodnih izkušenj. Vsi pa se soočajo s težavami zaradi tistih, ki kršijo pravila, je nadaljevala. Nadalje je povedala, da jih skrbi združevanje DO z OA. Zaključila je, da bodo invalid pozorno spremljali spremembe na tem področju. Zakonu o Svetu za invalide RS je dejala je zagotovo na začetku postopka ne daje odgovorov na vsa vprašanja, vendarle pa upa, da je končna verzija blizu. Na sestanku Odbora je prevladalo mišljenje, da je Zakon o Svetu za invalide RS potreben in da sledi Konvenciji ZN o pravicah invalidov (UN CRPD) in da računajo, da se vsi zavedajo, kakšne so dane zaveze države in da dajo Svetu pravo vlogo in temelje za učinkovitejše delo ter da bo postal bolj upoštevan organ. Dejala je, da bo to zagotovo neodvisen organ, vendar pa bo še vedno sodeloval tudi z vlado, ravno zaradi dobrega in relevantnega delovanja ter celovitih rešitev. Upajo, je dejala, da bo časovnica res držala do konca leta in da bodo prišli do skupne rešitve. Svet je urejen z Zakonom o izenačevanju možnosti invalidov (ZIMI) in če se bo ta zakon spreminjal, bi bilo dobro spremeniti še nekaj tem, ki jih želijo spremeniti že nekaj let. Navedla je sledeče: sprememba člena EU kartice ugodnosti za invalide, za katero se že leta ve, da je nujno potrebno znižati stopnjo invalidnosti in telesnih okvar za pridobitev kartice, saj kartice ostajajo in v prednatisu jih je bilo 170 000. Do sedaj je bilo od leta 2017 izdanih le borih 18.500 kartic. Kartice so namenjene potovanju po državah članicah EU in zato bi morala biti kartica dostopna predvsem in tudi tistim, ki lahko potujejo; nadalje je navedla dostopnosti, do grajenega in negrajenega okolja, ki se ne odvija, kot je zapisano. Nadaljevala je s primerom izvajanja določenih programov in projektov, kot je Prehod mladih, kjer je potrebno urediti nastavek v ZIMI za omogočanje financiranja, potrebno je urediti financiranje IO pri mednarodnih aktivnostih na kar NSIOS opozarja že nekaj let in druge spremembe. Prisotne je tudi spomnila, da problematiko invalidov ne pokriva le en ministrski direktorat, kaj šele resor, temveč, da samo na MDDSZ pokriva invalide več direktoratov (Direktorat za socialne zadeve, Direktorat za družino, Direktorat za delovna razmerja in pravice iz dela, idr) in ravno zaradi tega, je dejala, da tako invalide kot invalidske organizacije zanima, kako se bo razvijal Direktorat za invalide. Pred leti je bilo več zaposlenih in imajo občutek, da se direktorat ukvarja le še z OA, kar pa ni vse, kar invalidi potrebujemo. Invalidska politika je veliko širša. V kateri smeri gre Ministrstvo pri oblikovanju Direktorata za invalide in njegovih aktivnosti? Pri tem je dodala, da si želijo, da bi imeli na Direktoratu za invalide tudi kompetentnega sogovornika, ki bi znal odgovarjati na njihova vprašanja s področja invalidske politike, ki pa ga trenutno ni na razpolago, saj se, kot rečeno, se vse vrti le okoli OA.

DS - MDDSZ se zaveda vsega, kar je povedala predsednica in se strinja, da vsaj 70 % dela direktorata zaseda OA. Želijo pa delo na direktoratu razširiti in razmišljajo o tem, kako bi to uresničili. Državni sekretar je tudi dodal, da skušajo rešiti problematiko dostopnosti do stanovanj, da bodo primerno dostopna in urejena z dvigali in drugimi IKT (za invalide in starejše). Želijo si sogovornika, na katerega se lahko obrnejo pri pogovorih.

Toman – je še dodala, da gradnja manjših institucij ni DI.

Poropat – je poudarila, da se Ministrstvo ukvarja predvsem z OA, ker je prva uzakonjena storitev v skupnosti, ki je vezana na posameznika in pokriva velik obseg potrebne pomoči, ki jo v vsakdanjem življenju potrebujejo invalidi za enakopravno vključevanje v družbo. Zaradi odsotnosti drugih storitev se sedaj vse meče v osebno asistenco (od dolgotrajne oskrbe, druženja, varstva, družinskih pomočnikov, pomoči družinam...) in smo priča temu, da se iz Zakona o osebni asistenci (ZOA) financirajo stvari, ki pa dejansko niso osebna asistenca, s čimer so na MDDSZ tudi seznanjeni. Ko govorimo o 150 milijonih, porabljenih za osebno asistenco, je treba biti pošten in povedati, da jih je za OA porabljenih morda ena tretjina, medtem ko drugi dve tretjini predstavljata druge storitve, ki jih še nimamo ali tudi storitve, ki so trenutno neustrezno urejene (npr. družinski pomočnik - kar polovica od več kot 8000 zaposlenih je namreč družinskih članov). Poleg tega je treba tudi povedati, da ta številka zajema veliko število novih zaposlitev in ni zgolj strošek OA. Veliko število kršitev je predvsem posledica nerazumevanja koncepta neodvisnega življenja in OA s strani vseh deležnikov – predvsem pa je to posledica konfuznosti in odsotnosti tako evalvacije OA (ali zakon dosega svoj namen, kaj se je spremenilo) kot tudi nadzora na terenu s strani MDDSZ, ki so se pričele izvajati šele letos.

Glede DI Ministrstvo vedno začne s tem, da se pripravlja strategija. Kar nekaj dokumentov - strategij je bilo s strani MDDSZ že naročenih, plačanih in predstavljenih, do odločitve, v katero smer gremo oziroma želimo iti, pa še ni prišlo. Začeli so se izvajati določeni pilotni projekti, toda ali se ve, kam želimo res priti? Dvomi, da se bo k temu resnično pristopilo - še vedno se namreč vlaga v institucije in tudi ni veta na nove vključitve v institucije. Za vsako osebo, ki institucijo uspe zapustiti s pomočjo OA in drugih podpornih programov je na njenem mestu že 5 drugih na čakalni listi. Sizifovo delo! Z uvedbo in implementacijo novih storitev v skupnosti bi bilo potrebno v prvi vrsti preprečiti potrebo po institucijah, namesto tega pa se gradita dva vzporedna sistema. Na eni strani »razmišljamo, govorimo« o uvedbi novih storitev v skupnosti, na drugi strani se obnavljajo stare institucije, se vlaga vanje in celo načrtuje gradnja novih institucij. Po OA ni implementirane nobene druge storitve; tudi njihova vsebina ni znana (npr. storitve po Zakonu o socialnem vključevanju?, ZDO?), čeprav so ministrstva že pred leti dobila s strani izvajalskih in uporabniških organizacij nabor nujno potrebnih storitev. Vendar se vedno nekje ustavi. Treba je tudi evalvirati dosedanje aktivnosti. Zato dvomi o resnosti, da ministrstvo resno podpira DI in opozarja, da DI ne zajema le invalidov, temveč tudi druge skupine npr. starejše, prav tako DI ni vprašanje le enega ministrstva, temveč tudi drugih ministrstev, pomembna je tudi lokalna raven. Dejala je, da bi morali začeti misliti in tudi izvajati sistem, ki storitve prestavlja v skupnost in ne več v institucije ter temu primerno določiti tudi časovnico, ne pa da se z vsako novo vlado na neki način začne zopet na začetku (z naročilom in plačilom izdelave tokrat res »prave strategije DI«)..

Kovač – je izpostavila:

- zahtevnost strukture brezposelnih oseb v smislu naraščanja deleža oseb s težavami v duševnem zdravju in kroničnimi boleznimi, kot tudi, da velik del brezposelnih oseb nima urejenega (osnovnega in/ali dodatnega) zdravstvenega zavarovanja. Navedeno velja tudi za brezposelne invalide in neugodno vpliva na njihovo zaposlitveno napoved. V strukturi brezposelnih je tako vedno več različnih skupin ranljivih oseb, ki potrebujejo dodatne strokovne rešitve izven ZZRZI.

- problematiko zagotavljanja ustreznih kadrovskih virov za podporo izvajanju sistemskih rešitev na področju zaposlovanja invalidov, ki vključuje neustrezno število rehabilitacijskih svetovalcev v okviru javnih zavodov (ZRSZ in ZPIZ) in mreže izvajalcev storitev zaposlitvene rehabilitacije.

But – je pozval, da bi prišle zadeve, ki jih MDDSZ pripravlja, v javno razpravo, da lahko deležniki sodelujejo pri obravnavi. V zvezi z ZOA slepi apelirajo, da se odpre člen o prispevkih, kjer dajo polovico prispevkov pri komunikacijskem dodatku. Komunikacijski dodatek je veliko pomagal gluhim, slepim pa ne in se ni nihče od slepih odločil zanj, ker je tak kot je nesprejemljiv. DO: Ministrstvo je objavilo kaj vse bo potrebno storiti. Ni pa besede o 8. pravilnikih, ki so del tega. Vsi morajo v obravnavo. V Resoluciji socialnega varstva so omenjeni invalidi v uvodnih besedilih, ne pa v izpeljavi. Posebni socialni programi se morajo sofinancirati iz proračuna. V stanovanjskem zakonu se govori, da invalidi lahko zaprosijo za stanovanja tudi izven občine stalnega prebivališča. Slepi niso zajeti in jih zavračajo, pa ne vedo zakaj. Meni, da bi tudi slepi potrebovali pozitivno diskriminacijo.

Vadnal – dva člena UN CRPD sta nerešena, n sicer 19. člen Samostojno življenje in vključenost v skupnost, ki naslavlja DI, in člen 12. Enakost pred zakonom. V zvezi s členom 12 je Odbor za pravice invalidov, sklicujoč se na splošno pripombo št. 1 (2014) o enakosti pred zakonom in priporočil Sloveniji, da razveljavi vse diskriminacijske določbe, ki omogočajo odvzem pravne sposobnosti na podlagi invalidnosti ali druge telesne okvare, in zagotovi, da se s spremembo Družinskega zakonika odpravijo vse oblike nadomestnega odločanja za invalide na vseh področjih življenja. Državo tudi poziva, da uvede postopek, namenjen ponovni vzpostavitvi popolne poslovne sposobnosti vseh invalidov, ter razvije in izvaja mehanizme podprtega odločanja, ki spoštujejo neodvisnost, voljo in želje teh oseb.

Na posvetu »Pravni in družbeni položaj oseb z motnjami v duševnem razvoju« v organizaciji Slovenske akademije znanosti in umetnosti (2019) se je pokazalo, da ima pravna stroka zadržke glede odprave skrbništva oziroma nadomeščanje skrbništva z nadomestnim odločanjem.

Udejanjanje člen 19. Samostojno življenje in vključenost v skupnost, ki naslavlja tudi DI, terja strategijo DI in življenja v skupnosti, katere priprava zahteva medresorsko delo in pristop. Le eno ministrstvo ni dovolj. Potrebna je tudi ekonomska evalvacija programov in ocena kakšni so npr. socialni donosi na osebno asistenco (stane več, kot je koristi od nje). Opozorila je, da je septembra 2022 Odbor za pravice invalidov v zvezi z 19 členom lansiral osnutek smernic za DI tudi v nujnih primerih. Odbor ugotavlja, da morajo

procese deinstitucionalizacije voditi invalidi, vključno s tistimi, ki jih je prizadela institucionalizacija, in ne tisti, ki sodelujejo pri upravljanju ali ohranjanju institucij. . Težo odločanja Odbor torej prenaša na invalide in oddaljuje od ostalih, ki lahko posegajo v procese DI z vlaganjem zasebnega kapitala v institucije. Opozorila je na podatek, da je 900 mlajših invalidov in otrok s posebnimi potrebami v domovih za starejše. Opozorila je tudi na ekonomsko nedostopnost stanovanj, saj je negotovih časih postal nakup stanovanja naložba. Poudarila je tudi težave v zvezi z inštitutom podaljšanja roditeljskih pravic (60 let stari otroci in 90 let stari starši). Starši, ki jim je bila podaljšana roditeljska pravica, so zelo proti odpravi roditeljski pravic. Ukrepi v času COVID pandemije (zapiranje/izpiranje) jim je dala za prav, saj so institucije skrb za otroke in »otroke« prepustili družinam. Opozorila je, da je bil Pravilnik o storitvah socialnega vključevanja invalidov sprejet še preden je bila dokončana evalvacija ciljnih projektov v vzhodni in zahodni kohezijski regiji. Pravilnik je torej sprejet pred dokončano evalvacija, ki je izjemno korektna in predstavlja bogato gradivo za pripravo pravnih aktov, Ni pa bila preskočena le evalvacija. Pravilnik je bil pripravljen tudi mimo IO, mimo mnenj stroke in interesnih združenj. Evalvacija je opozorila, da ljudje, ki živijo izven urbanih okolij ne morejo do storitev, ker niso dostopne, saj ni ustreznega javnega prevoza. Storitve v skupnosti torej niso realne. Opozorila je tudi, da Inclusion Europa poudarja, da je v vse procese DI potrebno vključevati invalide, ki potrebujejo te storitve in podporo.

Poropat – poda repliko na komunikacijski dodatek s pojasnilom, da je bil dodan v ZOA. Meni pa, da sploh ne spada v ZOA. Vključen naj bi bil zato, da je bila skupina ljudi bolj zadovoljna in da se je ZOA sprejel. Tisti, ki to storitev potrebuje, mora imeti možnost dobiti to storitev. Kdor potrebuje manj kot 30 ur pa ne dobi OA. Enako »skropucalo« je bil ZIMI. Dodatek za tujo nego in pomoč je za tujo nego in pomoč, ne pa za OA. Socialni status se je urejal skozi storitveni status. To naj se ureja v drugi zakonodaji. Zakaj bi bilo za invalide drugače? Tudi starejši morajo oddati svoj DPP, ko gredo v institucijo ali potrebujejo storitve.

Državni sekretar – je dejal, ne bo dajal nobenih obljub, na Ministrstvu bodo videli, kako se bodo zadeve odvijale tekom procese dela. DI je še diskutabilna glede vlaganja moratorijev na institucije. Družbo moramo dobro pripraviti na to situacijo.

Destovnik je poudaril, da spremlja strokovno delo na področju pravic invalidov. Všeč mu je, da smo prišli v situacijo, ko govorimo o pravicah in to ne le 0 uveljavljanju pravic, ampak tudi o tem kako se jih zlorablja. Stroka ne sme komentirati, invalidi tudi ne bodo nič rekli, politika pa je tudi v čudni situaciji. Povezava DO in OA se mu zdi smiselna in pri čemer se strinja z državnim sekretarjem. Ko se bosta ta dva sistema povezala, se bodo rešile tudi druge težave. Dejal je, da so v CUDV-jih želeli vpeljati zdravstvene storitve. Vendar so ugotovili, da imajo nekateri izvajalci boljše kadrovske pogoje kot drugi je Od leta 2013 se trudijo s standardizacijami, ker se zardi razlik izloča zdravstvena oskrba (želeli bi vse izvajalce postaviti na isti nivo). OA – invalidi in stroka govorimo, da se za nekatere invalide pravice zmanjšujejo, saj se potrebno tekmovati z novimi boleznimi. Menil je, da bi bilo potrebno organizirati posvet in redefinirati storitve. (kdo v instituciji in kdo izven). Glede DI za CUDV še nimajo izoblikovanega mnenja. Pripravljajo se seznami, ki so nesmiselni in tudi ocenjevanje teh oseb je nesmiselno, saj so že ocenjeni.

Toman – je sklenila, da je bilo slišati več kompleksnih tem in zato bo očitno potrebno usklajevanje več ministrstev s stroko in invalidi.

Državni sekretar – je zaključil, da nas čaka veliko izzivov in upa, da nam bo skupaj uspelo.

Toman – dejala je, da ker je bila uvodna točka govor DS smo 1. točko smo že predelali, zato je predlagala, da se člani Sveta opredelijo glede zapisnika 5. seje Sveta za invalide RS.

**SKLEP 1.1:** Člani Sveta so potrdili zapisnik 5. seje Sveta za invalide RS.

**Ad.2**

Zaposlovanje invalidov

Dular je povedala, da sena področju zaposlovanja ne planira nič posebnega ZRZZI se ne bo odpiral, saj za zdaj zakon deluje dovolj uspešno in menijo, da je sedaj več zakonov, ki imajo prednost za spremembe. V nadaljevanju bodo sicer omogočili tudi [projekt prehoda mladih na trg dela](https://prehodmladih.si/) in ga skušali sistemsko urediti.

Destovnik je opozoril, da ne gre samo za projekt. Obstaja namreč resen problem povezave dveh sistemov za invalide, izobraževanja in zaposlovanja. Do zdaj se je vsak od obeh sistemov reševal posebej. Med zaposlovanjem in izobraževanjem nastaja ogromna vrzel. V projektu so povedali, da bodo tisti, ki so bili vključeni v projekt v skladu z zakonodajo na trgu zaposleni tako kot invalidi, ker izpolnjujejo pogoje. Njihova pot bo tudi pri zaposlovanju tretirana na enak način. Sistem zaposlovanja ima luknjo: ZSVI je odprl možnost, da se tisti, ki so bili obravnavani kot nezaposljivi, se pa ugotovi, da so zaposljivi lahko zaposlijo na trgu dela. Težavo vidi v dveh direktoratih, Direktoratu za socialne zadeve in Direktoratu za invalide. Vendar pri teh »zaposlitvah« ne gre za zaposlitve v smislu Zakona o zaposlovanju, torej ne gre za uresničevanje določil ZSVI. Nekateri delajo tudi cel mesec na črpalki ali so čistilke oz. pomožno osebje in to imenujemo inkluzivno zaposlovanje zgolj na podlagi interne pogodbe med delodajalci, VDC/CUDV/starši in uporabnikom. Starši niso prijazni takim oblikam »socialnega varstva«. To je grozno in nihče se o tem ne pogovarja. Tudi v projektu smo imeli želje o inkluzivnem zaposlovanju. Večino mladih smo zajeli še v šolskem času in redefinirali nekatere zaposlitve. Priprave so bile obširne. Definirali so storitve in mrežo izvajalcev in tako je vse pripravljeno za vključitev v sistem. Tudi, če bo nov projekt zaživel, je potrebno zadevo sistemsko urediti. Budno bodo spremljali, da se bo zadeva res sistemsko uredila. V zvezi z zaposlovanjem invalidov je podaril, da jih je dolgotrajno bolnih - med 2000 je 6000. Kdaj koga vključit na trg dela je potrebno določiti. Med dolgotrajno bolnimi pa je tudi veliko avtistov in ti so res težko zaposljivi. Ministrstvo bi moralo razmišljati o dodatnih spodbudah.

Kovač – dodatna vsebinska težava je na področju zaščitne in podporne zaposlitve. Potrebno bo vložiti še nekaj strokovnega napora. Velik delež zaščitenih zaposlitev funkcionira na odprtem trgu dela, kar lahko povzroči tudi dumping. Povečuje se delež s kroničnimi boleznimi, tudi avtistov. Večji del invalidov pa ni avtistov. Zaščitniki so po novem večinoma delovni invalidi nad 50+. Težave nastaja sedaj že pri staranju celotne populacije in invalidov, zato ZZRZI ne sledi več populaciji, kateri je bil zakon namenjen. Tudi to je resna strokovna tema. Sistemske rešitve in urejanje mreže je potrebno urediti tudi za strokovne delavce.

Poropat – se je vprašala zakaj morajo iti ljudje, ki so končali fakulteto skozi proces rehabilitacije, da se šele po njej lahko zaposlijo. Po izobrazbi bi morali naprej v redno zaposlitev. Nesprejemljivo je, da morajo iti skozi dodatne procese. Namen ZSVI je dal možnost zamrznitve statusa in da lahko posameznik dela kot ostali na odprtem trgu in vendar nihče ni šel skozi ta postopek. Morali bi imeti možnost vključevanja v običajno delovno okolje v pridobitno delo, ne glede na število ur. Dejala je, da če se jih bo vedno obravnavalo kot otroke bodo vedno otroci.

Kovač – je pojasnila, da je Interes kapitala, da uveljavlja določeno subvencijo in zato se invalidom splača, da gredo skozi ta proces, da lažje dobijo zaposlitev.

Vadnal – je poudarila, da so v ti. integrirane/inkluzivne »zaposlitve« pošiljali osebe z motnjami v duševnem razvoju. Ponovila je, da v tem primeru ne gre za zaposlitev. V javni razpravi v zvezi s Splošnim komentarjem 7. v zvezi s 27. členom UNCRPD smo se v Zvezi Sožitje pridružili zahtevam Inclusion Interantional in Incusion Europe, da se pri zaposlovanju oseb z motnjami v duševnem razvoju na trgu upošteva, da morajo dobiti za dostojno delo tudi dostojno plačilo. Zaposlovanje mimo zakonodaje, ki ureja trg dela, lahko vodi v služabništvo in podobna razmerja tudi pri nas. Vse te vrste zaposlitev, ki jih izvajajo socialno varstvenih ustanove (VDC/CUDV) na segmentu trga dela so nesmiselne. So v državi subjekti, ki se ukvarjajo z zaposlovanjem. V integrirane zaposlitve je bilo po podatkih Inštituta RS za socialno varstvo l. 2020 vključenih 85 oseb z nekaj preko 200 ur mesečno. To ni nič. Ta aranžma je leta deloval brez vsake pravne podlage. Zdaj se podpiše pogodba med izvajalcem, staršem in invalidom. Zastopamo stališče, da je zaposlitev le pogodba o zaposlitvi in nič drugega. So pa te osebe dejansko na trgu dela najmanj zaposljive. Slovenski delodajalci bi nazadnje zaposlili osebe z motnjami v duševnem razvoju. Opozorila je tudi na vprašanje, ki si ga IRSSV zastavlja v raziskavi VDC, in sicer zakaj se te socialno varstvene ustanove umika storitve »zaposlovanja« in zakaj ne razvijajo socialnovarstvenih storitev, ki bi jih lahko razvijale. Drug problem je v izobraževanju oseb z motnjami v duševnem razvoju. Otroci in »otroci« z motnjami v duševnem razvoju hodijo v šolo otroci do 26. leta v posebni program. Večina njih v posebni šoli/centru. Posebni programi so v osnovni šoli. Zakaj pa srednje šole nimajo teh posebnih programov? Kaj je vsebina neobveznega dela program, ki je namenjen usposabljanju za delo? Poudarila je tudi, da Odbor za pravice invalidov pravi, da se ne sme uporabljati besedo nezaposljiv, je pa potrebno ugotoviti, v kolikšni meri so zaposljivi oziroma konkurenčni na trgu dela. Z ZSVI pa smo želeli zagotoviti varno fleksibilnost ljudem, ki so produktivni in konkurenčni na trgu dela. Ko pa ta konkurenčnost usahne pa se lahko vrnejo nazaj v status invalida.

Kovač – je opozorila na problematičnost trga dela oz. potreb zaposlovanja v gospodarstvu, saj je je 80 % potreb po zaposlitvah skladiščnikov, prodajalcev, pekov in podobno, kar nakazuje, kakšno je gospodarstvo danes in kakšne so potrebe na trgu dela danes. Ti, ki končajo fakultete, se ne glede na to, ali so invalidi ali ne, zaposlujejo na nižje kvalificiranih mestih. Zato veliko invalidov vzame status po ZSVI.

Destovnik – je dejal, da je potrebno ministrstvu priporočiti, da bi moralo pričeti zbirati statistične podatke sistemsko, ker bi jih nujno potrebovali za marsikatero sistemsko ureditev za invalide. Opozoril je tudi na nepravilno ocenjevanje in na dejstvo, da nekateri invalidi niso pravilno ocenjeni.

Toman – poudarila je, da kar ima elemente zaposlitve, naj bo zaposlitev. Spraševala pa se je, ali imajo pristojne službe znanje voditi tovrstne postopke?

**Ad.3**

Razno:

Toman – je osvetlila nekaj dogodkov, in sicer:

 – Posveta Za boljšo prihodnost otrok je pokazal na vrzeli na področju otrok s posebnimi potrebami, še posebej pri vključevanju v posebne aktivnosti in pri inkluzivnem izobraževanju; od tod vprašanje, in kako pomagati družinam z otrokom/otroci s posebnimi potrebami

* V postopek sprejemanja je poslan Zakon o svetu invalidov RS
* Zagovornik načela enakosti je predstavil status gibalnih invalidov in gluhih ter naglušnih in ugotovil, da se pravice se ne uresničujejo dosledno
* Do leta 2025 ne bodo vse stavbe dostopne; zato pobuda, da se MOP lotil analize dostopnosti.
* Ministrstvo za infrastrukturo - Brezplačni prevozi iz 114.b člena (upravičenec do nakupa subvencionirane mesečne vozovnice), Zakona o prevozih v cestnem prometu se bo poenotil za vse invalide.

Predsednica je zaključila sejo.

Zaključek seje: 13:00

Pripravila:

Saša MLAKAR mag. Mateja TOMAN

S E K R E T A R K A P R E D S E D N I CA